TUIL fikk i 2002 Den nasjonale idrettens verdipris, blant annet for arbeidet med å integrere personer med skadelig bruk av rusmidler og innvandrermiljøene i lokalmiljøet. Deres integreringsarbeid omfatter også samarbeid med et lokalt forankret kultur-, revy- og underholdningsmiljø ved Tromstun ungdomsskole, Tromsdalen videregående skole og Kulta (Tromsdalen Kulturhus).